दो मकानों से गहने और नकदी चोरी
डेराबस्सीशहर में बीती रात चोरों ने बंद पड़े घरों के ताले तोड़कर लाखों रूपए के गहने समेत नगदी पर हाथ साफ किया। दोनों मकान मालिक छ¸ुट्टियां होने के कारण घर से बाहर गए हुए थे। पुलिस ने शिकायत मिलने के बाद गश्त बढा दी है। जानकारी अनुसार शक्तिनगर गली नं: 29 निवासी सिमरन कौर प|ी मुख्तियार सिंह के घर से 20 हजार रूपए की नगदी लाखों रूपए के गहने चोरी हो गए दूसरी चोरी की घटना कालेज कालोनी के वासी संजीव गुप्ता पुत्र कृष्ण लाल के घर हुई। घर के मालिक उस समय अपने पुश्तैनी मकान कांगड़ा गए हुए थे।
सिरन कौर ने जानकारी देते बताया कि वह कल सुबह 11 बजे अपने घर से पंचकूला गई हुई थी पडौसियों को घर की चाबी देकर ध्यान रखने को कहा था। सिमरन अनुसार पड़ौसियों ने रात करीब 10 बजे मेन गेट को ताला लगा दिया था। आज सुबह करीब साढे बजे पड़ोसियों का फोन आया कि घर के ताले टूटे हुए हैं। उन्होंने बताया कि चोर दो सोने की चेन, दो अंगुठियां, एक जोड़ी टोप्स, एक जोड़ी बालियां चांदी की चार जोड़ी झांझर समेत बच्चे की गुल्लक से पैसे ले गए।
दूसरी घटना कालेज कालोनी के संजीव गुप्ता के घर हुई। पड़ोसी गगनदीप सिंह ने जानकारी देते बताया कि गुप्ता का परिवार कल सुबह सवा 6 बजे अपने पुश्तैनी गांव कांगड़ा गया हुआ था। सुबह जब पड़ोसी ने मोमटी का दरवाजा खुला देखा तो शक होने पर उन्होने अंदर झांक कर देखा तो घर का दरवाजा खुला हुआ था अंदर सामान बिखरा पड़ा था। उन्होंने इसकी शिकायत पुलिस को दी। नुक्सान का अंदाजा फिलहाल परिवार के पहुंचने के बाद ही लग पाएगा। पुलिस ने शिकायत दर्ज कर कुछ संदिग्ध व्यक्तियों से पूछताछ शुरू कर दी है।
hin_Deva hin_Deva hin_Deva hin_Deva